Стандарт
 Когато митниците решат, че са необходими лабораторен анализ, подробна техническа документация или експертно
 заключение, те освобождават стоките преди да са известни резултатите от такива проверки, при условие че са
 предоставени всички изисквани обезпечения и при условие че са убедени, че стоките не подлежат на забрана или
 ограничение.
 3.43. Стандарт
 Когато е установено нарушение, митниците не чакат до приключването на административните или съдебни процедури
 преди да освободят стоките, при условие че стоките не подлежат на конфискация или отнемане, или не са необходими
 като доказателства за един по-късен етап, и при условие че деклараторът е платил митата и данъците и е предоставил
 обезпечение за събирането на всички допълнителни митни сборове, и на всички наказания, които могат да бъдат
 наложени.
 Изоставяне или унищожаване на стоки
 3.44. Стандарт
 Когато стоките все още не са освободени за вътрешна употреба или са поставени под друг митнически режим и при
 условие че не е установено нарушение, от заинтересованото лице не може да се иска плащането на митни сборове или
 то има право те да му бъдат възстановени:
 — когато по негово искане, според решението на митниците, такива стоки са оставени в полза на държавата или са
 унищожени, или са предоставени без търговска изгода на контрола на митниците. Всички разходи са за сметка на
 съответното лице,
 — когато такива стоки са унищожени или безвъзвратно загубени поради случайно събитие или форсмажорно
 обстоятелство, при условие че унищожаването или загубата са установени по съответния достоверен начин от
 митниците,
 — когато е налице недостиг, дължащ се на характера на стоките, при условие че недостигът е установен по съответния
 достоверен начин от митниците.
 Всички отпадъци или остатъчни продукти след унищожението, ако са взети за вътрешна употреба или за износ,
 подлежат на облагане с митни сборове, които се прилагат по отношение на такива отпадъци или остатъчни продукти,
 внасяни или изнасяни от тази страна.
 3.45. Преходен стандарт
 Когато митниците продават стоки, които не са били декларирани в рамките на позволеното време или не е било
 възможно да бъдат освободени, въпреки че не е установено нарушение, приходите от продажбата, намалени с всички
 митни сборове, и всички други задължения, и направени разходи, се прехвърлят на лицата, които имат право да ги
 получат или ако това е невъзможно се държат на тяхно разположение за определен период.
 ГЛАВА 4
 МИТНИ СБОРОВЕ
 A. Определяне, събиране и плащане на митните сборове
 4.1. Стандарт
 Националното законодателство определя обстоятелствата, при които се налагат митни сборове.
 4.2. Стандарт
 Периодът от време, в рамките на който се определят приложимите митни сборове, се определя от националното
 законодателство. Определянето се прави възможно най-скоро след подаването на декларацията за стоки или
 задължението е възникнало по друг начин.
 4.3. Стандарт
 Факторите, на които се основава определянето на митните сборове, и условията, при които те се определят, се уреждат
 от националното законодателство.
 4.4. Стандарт
 Ставките на митните сборове се публикуват на официално равнище.
 ---pagebreak--- 02/т. 15 BG Официален вестник на Европейския съюз 133
 4.5. Стандарт
 Националното законодателство определя момента във времето, който се взима предвид при определянето на ставките
 на митните сборове.
 4.6. Стандарт
 Националното законодателство определя методите, които